Park Chung-hee
<s>Park Čung Hi, (; 14. novembar 1917 — 26. oktobar 1979) bio je korejski političar i predsednik Južne Koreje od 1962. do 1979. godine.</s>

<s>Biografija 
Rođen je 1917. godine mestu Gumi-si, blizu Tegua.</s><s>Korejom je tada vladao Japan.</s><s>Bio je peto dete u siromašnoj porodici.</s>

<s>Završio je učiteljsku školu, te se jedno vreme bavio tim poslom.</s><s>Kasnije je otišao u vojsku, a školovao se na vojnim školama, koje je Japan tada osnovao.</s><s>Služio je i u japanskoj marionetskoj državi Mandžukuo.</s><s>Iz vojske je nečasno otpušten sa činom poručnika.</s>

<s>Kasnije je ponovno vraćen u vojnu službu, te se pritom istakao.</s><s>Nakon završetka Drugog svetskog rata, Koreja je podeljena, a na jugu je kao prvi predsednik nezavisne Južne Koreje bio izabran Singman Ri.</s><s>NJegovih 12 godina obeležile su korupcija i represija.</s>

<s>Konačno su studenti podigli ustanak i Ri je dao ostavku i napustio zemlju.</s><s>Nastupio je period oslabljene vlasti.</s><s>Bio je ustoličen privremeni predsednik, ali je stvarnu vlast držao premijer.</s><s>Premijer i predsednik su bili u sukobu, a kabinet je bio menjan tri puta u pet meseci.</s>

<s>Nezadovoljstvo stanjem je raslo, da bi konačno general Park izveo 15. juna 1961. nenasilni vojni udar i preuzeo vlast.</s><s>Isprva je takav potez bio prihvaćen s oduševljenjem, a stranim vojnicima je rečeno da se ne mešaju.</s><s>Iduće je godine Park preuzeo funkciju predsednika Južne Koreje.</s>

<s>Uskoro je bila osnovana južnokorejska CIA, KCIA, koja je imala veoma velike ovlasti kad se radilo o obračunu s protivnicima vlasti.</s><s>Među glavnim protivnicima protiv Parkove vlasti bili su kasniji predsednici Kim Daj-jung i Li Mjang-bak.</s><s>Veliki su protesti izbili kada je Park normalizovao odnose s Japanom, bivšim okupatorom.</s>

<s>BDP Južne Koreje bio je samo 72 dolara po glavi stanovnika.</s><s>Park je povećao taj iznos 20 puta i uveo industrijalizaciju.</s><s>Isprva slavljen kao spasilac države, postao je diktator.</s><s>Promenio je ustav i produžio mandat predsednika.</s>

<s>Pokušana su dva atentata na njega.</s><s>Prvi pokušaj desio se 21. januara 1968. godine.</s><s>Pri drugom pokušaju, 15. avgusta 1974, atentator mu je ubio ženu.</s><s>Dana 26. oktobra 1979, hicima iz pištolja ubio ga je tadašnji šef KCIA-e, Kim Jaj-kju.</s><s>Kasnije se opravdavao da je Park bio pretnja za razvoj demokratije u Južnoj koreji.</s>

<s>Kao predani budista, Park Čung Hi je sahranjen na Nacionalnom groblju u Seulu.</s>

<s>Izvori</s>

<s>References</s>

<s>Vanjske veze</s>

<s>日韓条約批准書交換に関する朴正煕韓国大統領談話</s>

<s>Rođeni 1917.</s><s>Umrli 1979.</s><s>Predsjednici Južne Koreje
Generali
Žrtve atentata</s>

